Ват1ан ц1унулезул къоялде.

Ц1адулъги г1азукьги г1умруги бичун

Г1орхъаби ц1унулел г1олохъабазда,

Г1урда т1огьол г1адаб г1ужде рахингун,

Рагъулаб къуватгун къеркьохъабазда.

Рач1ая церег1ан цадахъ баркизе

Бихьиназе кьураб февралалъул къо,

Къокъабиги г1уц1ун к1одо гьабизе

Ват1ан ц1унулезул ц1а г1адаб байрам.

Къойилъе рахарал т1огьол бах1араз

Т1ад ярагъги борчун ц1унараб Ват1ан.

Ц1умал г1адал васаз сардалги рорч1ун

Рах1ат хвезе теч1еб т1олабго улка.

Ч1ахъа нилъер къуват къиматал васаз

Ясберлъун ц1унараб Ват1ан- Россия ,

Рагъулал къуватаз къамарт1го ккураб

Къадру хвезе теч1еб хирияб дир ракь.